MTÜ HeadEst ja Uuskasutuskeskus otsivad uude novembris 2010 algavasse rahvusvahelisse projekti "eColideramos" aktiivseid ja keskkonnast hoolivaid koole ning õpilasesindusi, kes soovivad keskkonnast ja säästlikust eluviisist rohkem teada saada ning nende edendamisse panustada.    Projekti tutvustus  2011. aasta on kuulutatud Euroopa Vabatahtliku tegevuse Aastaks, mida tähistatakse kõikjal väga erinevate tegevustega. Lõuna-Hispaania linna Murcia aktiivsed noored on algatanud projekti "eColideramos" ehk tõlkes "Ökoliidrid", et luua aktiivsete noorte võrgustik, kes hoolivad oma elukeskkonnast ja maailma tulevikust ning on valmis edendama inimeste  teadlikkust säästlikest eluviisidest. Projektis osalevad noored Eestist, Soomest, Slovakkiast, Portugalist, Hispaaniast, Itaaliast ja Rumeeniast.